EkBass/fiwiki-20250220-pages-articles huggingface dataset:
Axel Lesser

Axel Lesser synt. 18. huhtikuuta 1946 Brotterodessa itäisessä Saksassa on entinen itäsaksalainen maastohiihtäjä, jonka ura oli parhaimmillaan 1970-luvun alkuvuosina. Huippuvuosinaan hän edusti ASK Vorwärts Oberhof-seuraa. Lesser osallistui kolme kertaa talviolympialaisiin eli vuosina 1968, 1972 ja 1976. Vuoden 1968 Grenoblen kisoissa hän sijoittui 36:ksi 30 kilometrillä, 15 kilometrillä hän keskeytti ja oli 7:ksi sijoittuneessa Itä-Saksan 4 x 10 kilometrin viestijoukkueessa. Neljä vuotta myöhemmin vuonna 1972 Sapporon talviolympialaisissa Lesser saavutti parhaan henkilökohtaisen sijoituksen saavuttamalla 6. sijan 15 kilometrillä, sijoittui 12:ksi 30 kilometrillä ja oli 6:ksi sijoittuneessa Itä-Saksan viestijoukkueessa. Kolmannet olympiakisat vuonna 1976 Innsbruckissa olivat hänelle viimeiset ja varsin erikoiset. Niissä hän sijoittui 17:ksi 30 kilometrillä. 4 x 10 kilometrin viestissä hänelle oli epäonnea. Gerd Hessler toi Itä-Saksan joukkueen toisena Ruotsin jäljessä vaihtoon Lesserin lähtiessä 2. osuudelle. Hän törmäsi kuitenkin ladulla olleen ulkopuolisen naisturistin kanssa 1,5 kilometriä lähdöstä, ja joutui loukkantuneena keskeyttämään. Myöhemmin Lesser kertoi, että kyseinen naishenkilö kuului Neuvostoliiton joukkueeseen, jonka tehtävät liittyivät Neuvostoliiton hiihtäjien kenkäongelmien hallitsemiseen kisan aikana. Neuvostoliiton ensimmäisen osuuden hiihtäjällä oli hajonnut uuden kärkisiteen kenkä. Lesserin lausuntoa tukivat toisen osuuden suomalaishiihtäjä Juha Mieto ja ruotsalaishiihtäjä Christer Johansson sekä Ruotsin hiihtojoukkueen johtaja Lars Öster. Tähän aikaan tällaista syytä ei sopinut julkaista. Kisa päättyi lopulta Suomen voittoon Norjan sijoittuessa hopealle ja Neuvostoliiton pronssille.Gunnar Meinhardt: Axel Lesser und das Rätsel um den Zusammenprall von Innsbruck; Die Welt, 7. Februar 2006 , Lesser kuului 1970-luvun alussa Itä-Saksan viestijoukkueeseen, joka oli maailman kärkeä. Vuoden 1970 MM- kisoissa Vysoke Tatralla Itä-Saksan joukkue Gerd Hessler, Lesser, Gerhard Grimmer ja Gert-Dietmar Klause sijoittui hopealle Neuvostoliiton jäljessä. Henkilökohtaiset sijoitukset olivat 15 kilometrillä 19. ja 30 kilometrillä 16. Vuoden 1974 MM-kisoissa Falunissa Lesser jäi viestinelikon ulkopuolelle. Hänen paikkansa otti Dieter Meinel, joka oli sijoittunut avausmatkalla 30 kilometrillä 8:ksi. Vastaavasti Hessler sijoittui 15:ksi 15 kilometrillä. Lesser joutui katselemaan sivusta, kun Gert-Dietmar Klause toi Itä-Saksan joukkueen voittajana maaliin. Vuoden 1976 olympialaisten jälkeen Lesserin täytyi päättää ura polviongelmien vuoksi. Asuinpaikkana hänelle uransa jälkeen on ollut synnyinseutu Brotterode. Axel Lesserin veljenpoika on ampumahiihtäjä Erik Lesser. == Lähteet == Luokka:Itäsaksalaiset maastohiihtäjät Luokka:Vuonna 1946 syntyneet Luokka:Elävät henkilöt
Lainlukija

Lainlukija (ruots. Lagläsare) oli 1500- ja 1600-luvuilla Ruotsissa ja Suomessa laamannin tai kihlakunnantuomarin sijaisesta käytetty nimitys. Varsinaisilla tuomarinvirkaan nimitetyillä henkilöillä oli usein jo ennestään jokin muu korkeampi virka ja he saattoivat silloin valita lakia tuntevan lainlukijan sijaisekseen ja antaa tälle palkkana osan virkatuloista. Tietosanakirja (1909–1922), osa 5. Kulttuurisana-Mandingo : hakusana Lainlukija Lainlukijana saattoi 1600-luvulla tavallisesti olla Turun hovioikeudessa auskultoinut henkilö joka oli arvoltaan varatuomari.SLS Förvaltningshistorisk ordbok : Lagläsare == Lähteet == Luokka:Oikeusalan ammatit Luokka:Oikeuslaitos Luokka:Oikeushistoria
Ujué

Ujué (baskiksi Uxue) on kunta Navarran maakunnassa Espanjassa. Kunnan asukasluku on noin 190.Instituto Nacional de Estadística == == == Lähteet == === Viitteet === == Aiheesta muualla == Luokka:Navarran kunnat
Tuvalu Sports Ground

Tuvalu Sports Ground on Oseaniassa sijaitsevan Tuvalun saaristovaltion ainoa stadion. Tuvalun atollisaaret ovat pieniä ja hyvin kapeita, minkä vuoksi ainoastaan Funafutin saarelle on rakennettu stadion. == Käyttö == Eniten stadionilla pelataan jalkapalloa ja rugbya. Kaikki maan jalkapallo-ottelut pelataan stadionin kentällä; A-divisioonan ottelut sekä Independence Cup, NBT Cup, Tuvalu Games ja Christmas Cup -turnaukset. Stadionin katto on vuorattu aurinkopaneeleilla, joiden energiantuotanto kattaa noin viisi prosenttia Funafutin energiatarpeesta. Kenttä on rakennettu korallisaarelle, jolla ei luontaisesti kasva ruohoa. Stadionin kenttää varten Fidžiltä lennätettiin savimaata, jolla saatiin aikaiseksi nurmikenttä. == Lähteet == Luokka:Jalkapallostadionit Luokka:Tuvalun urheilu Luokka:Rugby union Luokka:Oseanian rakennukset ja rakennelmat
Kaupunginkirjuri

Kaupunginkirjuri (ruots. Stadskrivare) oli Ruotsissa ja Suomessa keskiajalla ja uudella ajalla kaupungin virkamies jonka tehtäviin kuului pöytäkirjan pito kaupungin raadin istunnoista, lain lukeminen oikeuskäsittelyissä, kirjanpito kaupungin tonteista ja tonttien omistajista sekä porvarinkirjojen laatiminen. Asemaltaan hän vastasi kaupungin raatimiehiä mutta hänellä ei ollut äänestysoikeutta raadin kokouksissa. SKS Förvaltningshistorisk ordbok : Stadskrivare == Lähteet == Luokka:Kunnallishallinto
Peñaranda de Duero

Peñarande de Duero on kunta Burgosin maakunnassa Kastilia ja Leónin itsehallintoalueella Espanjassa. Vuonna 2021 kunnan väkiluku oli 511. Peñaranda de Duero sijaitsee Arandillajoen (Río Arandilla) varrella. Burgosiin on matkaa maanteitse noin 90 km ja Aranda de Dueroon 20 km. Paikkakunnan nimi mainitaan ensimmäisen kerran noin vuonna 1000, jolloin se oli puolustuslinnoitus. == Kuvia == CastilloDePeñarandaDeDuero20110625111642P1120518.jpg|Castillo de Peñaranda de Duero Peñaranda de Duero Santa Ana 266.JPG|Excolegiata de Santa Ana Plaza Mayor. Peñaranda de Duero.jpg|Plaza Mayor Peñaranda de Duero, Palacio de Avellaneda-PM 17545.jpg|Palacio de Avellaneda == Lähteet == *Spain.info: Peñaranda de Duero === Viitteet === == Aiheesta muualla == Luokka:Burgosin maakunta
Porvarikirja

Porvarikirja (ruots. Burbrev) oli Ruotsissa ja Suomessa ennen elinkeinovapauden voimaantuloa käytössä ollut asiakirja, joka antoi kaupungin asukkaalle porvarioikeudet. Porvarioikeus antoi kaupungin asukkaalle laillisen oikeuden harjoittaa kauppias- tai käsityöläisammattia kaupungissa sekä ne edut, jotka kuuluivat kaupungin porvareille. Porvarioikeutta haettiin kaupungin maistraatilta, joka otti vastaan hakijan porvarivalan ja antoi tälle maksua vastaan kaupunginkirjurin laatiman porvarikirjan.SKS Förvaltningshistorisk ordbok : BurbrevTietosanakirja (1909-1922), osa 7. Oulun tuomiokunta-Ribes : hakusana Porvarioikeus == Lähteet == Luokka:Sääty- yhteiskunta Luokka:Kunnallishallinto
Gerd Hessler

Gerd Hessler (s. 13. syyskuuta 1948 Tannenbergsthalissa Saksissa itäisessä Saksassa) on entinen itäsaksalainen maastohiihtäjä, joka saavutti urallaan maailmanmestaruuden ja oli parhaimmillaan 1970-luvulla. Hessler edusti urallaan SC Dynamo Klingenthalia. Kansallisen junioriuran jälkeen hän oli vuoden 1968 Grenoblen talviolympialaisissa varamiehenä. Vuoden 1969 Itä-Saksan mestaruuskisoissa hän sijoittui seuratoverinsa Gert-Dietmar Klausen jäljessä 30 kilometrillä toiseksi ja voitti Klingenthalin viestijoukkueen jäsenenä ensimmäisen Itä-Saksan mestaruutensa. Vuodesta 1970 tuli Hesslerin läpimurtovuosi kansainväliseen tietoisuuteen. Kansallisissa mestaruuskisoissa hän oli joka matkalla kärkiviisikossa parhaan sijoituksen ollessa 30 kilometrin neöljäs sija. Hänet valittiin vuoden 1970 Vysoke Tatran MM-kisojen joukkueeseen. Yksilömatkoilla paras sijoitus oli 30 kilometrin 20. sija. Viestissä tuli sitten menestystä, kun Itä-Saksan joukkue Hessler-Lesser- Grimmer-Klause saavutti hopeaa Neuvostoliiton voittaessa. Hessler oli mukana myös Rovaniemellä huhtikuussa 1970 järjestetyissä talviuniversiadeissa, joissa hän oli saavuttamassa hopeaa Itä-Saksan viestijoukkueessa. Vuoden 1972 Sapporon talviolympialaisissa Hessler sijoittui 25:ksi 15 kilometrillä, 18:ksi 30 kilometrillä. Viestissä Hessler oli jälleen avausosuudella joukkueen sijoittuessa nyt 6:ksi. Falunin MM-kisoissa kahta vuotta myöhemmin vuonna 1974 Hessler sijoittui 15:ksi 15 kilometrillä ja oli mukana maailmanmestaruuden voittaneessa Itä-Saksan viestijoukkueessa,. Vuonna 1975 Hessler voitti ensimmäisen kerran henkilökohtaisen mestaruuden pisimmällä matkalla, joka silloin oli 40 kilometriä. Seuraavana vuonna 1976 Hessler saavutti kansalliset mestaruudet 15 kilometrillä ja viestissä sekä hopeaa 30 ja 50 kilometrillä. Samana vuonna 1976 eli Innsbruckin olympiavuonna sijoitukset olympiakisoissa olivat vaatimattomat 28. niin 15 kuin 50 kilometrillä. Viestissä Hessler tuli toisena ykkösosuudelta, mutta Lesserin matka päättyi onnettomuuteen, joka pakotti joukkueen keskeyttämään. 1970-luvun alun huippuviestijoukkueen Lesserin ja Grimmerin lopettaessa Klause ja Hessler jatkoivat vielä vanhasta 1970-luvun alun huippuhiihtäjistä. Hän oli vuosina 1974-1979 voittoisassa Klingenthalin viestijoukkueessa. Vuonna 1977 hän saavutti mestaruuden 30 kilometrillä. Vuoden 1978 Lahden MM-hiihdot jäivät Hessleriltä väliin. Vuodesta 1979 tuli Hesslerille viimeinen aktiivivuosi. Silloin hän saavutti viestimestaruuden lisäksi hopeaa 30 kilometrillä. Kaikkiaan Gerd Hessler saavutti Itä-Saksan mestaruushiihdoissa 11 kultaa, 9 hopeaa ja 3 pronssia. ==Siviilielämä== Gerd Hessler oli naimisissa itä-saksalaisen huippuhiihtäjän Monika Debertshäuserin kanssa. Avioliitto päättyi kuitenkin myöhemmin eroon. Uransa jälkeen Hessler toimi Klingenthalissa valmentajana. Valmentajauran jälkeenen hän toimi vakuutusagenttina Aschenbergissä. == Lähteet == Luokka:Itäsaksalaiset maastohiihtäjät Luokka:Vuonna 1948 syntyneet Luokka:Elävät henkilöt
Pooskerin saaristo

Pooskerin saaristo on Natura 2000 -suojelualue Merikarvialla ja Porin Ahlaisissa. Natura-alueen sisälle jää sekä mantereeseen työntyviä suojaisia lahtia että ulkosaariston puuttomia luotoja. Metsähallituksen hallinnassa olevat osat Natura-alueesta ovat osa Selkämeren kansallispuistoa.Vilén 2012: 3. Alueen eteläosan muodostaa Karvianjoen vesistöön kuuluva Ahlaistenjoen suisto. Siihen liittyy kluuvijärven muodostava, maankohoamisen seurauksena merestä irti kuroutunut entinen merenlahti Mustalahti.Vilén 2012: 3–4. Mustalahteen ja Ahlaistenjokisuistoon liittyy pohjoisessa osittain harjuaineksesta muodostuva, metsäinen, osin hiekkarantainen, luode–kaakko- suuntainen Saanteen eli Sandön niemi. Sen jatkeena on ulkosaaristossa Merikarvian puolella samaan harjujaksoon kuuluva pitkä ja kapea Revelin saari. Merikarvian rannikon mantereen ja siihen maankohoamisen myötä kiinni kasvaneen Pooskerin saaren väliin jää kirkasvetinen ja matala mutta rehevä Pooskerinlahti joka muodostaa suojaisan fladan. Lisäksi Natura-alueeseen kuuluu Pooskerin saaren itärannan niemiä ja saaria lahden länsirannalla. Pooskerin luoteis- ja itäosissa on soraisia saaria, matalia ruovikkoisia lahtia ja katajaa kasvavia lehtoisia kumpareita sekä rantaniittyjä. Pooskerin luoteiskärjen viereen Isäntäviikin luona jää Pitkäkarin saari, jossa on sekä kalliota että lehtoa. Pohjoisessa Pooskerin edustalla olevat Peipunkarit ovat matalia, hiekkarantaisia mutta lohkareisia saaria, joilla esiintyy nummea, hietikkoa ja somerikkoa. Rehevyyttä tuovat rantojen rakkolevä- eli hauruvallit. ==Lähteet== * ===Viitteet=== ==Aiheesta muualla== * * Luokka:Suomen Natura-alueet Luokka:Selkämeren kansallispuisto Luokka:Porin luonto Luokka:Merikarvia Luokka:Ahlainen Luokka:Suomen saaristot
Volodymyr Hroisman

Volodymyr Borysovytš Hroisman (, s. 20. tammikuuta 1978 Vinnytsja) on ukrainalainen poliitikko ja entinen pääministeri. Hän on etniseltä taustaltaan juutalainen. Hänestä tuli Verh’ovna Radan puhemies marraskuussa 2014. Pääministerinä hän toimi huhtikuusta 2016 elokuuhun 2019. Hroisman edustaa Petro Porošenkon blokkia. Hroisman kuului Arseni Jatsenjukin ensimmäiseen hallitukseen, joka nousi valtaan helmikuussa 2014 entisen Ukrainan presidentin Viktor Janukovytšin paettua maasta. Marraskuussa 2014 hänet äänestettiin Ukrainan parlamentin, Verh’ovna Radan puhemieheksi. Hroisman valittiin Ukrainan uudeksi pääministeriksi huhtikuussa 2016 Arseni Jatsenjukin erottua tehtävästä. Hroisman on Ukrainan historian nuorin pääministeri. == Lähteet == == Aiheesta muualla == Luokka:Ukrainan pääministerit Luokka:Vuonna 1978 syntyneet Luokka:Elävät henkilöt
FC Manu Laeva

FC Manu Laeva on tuvalulainen jalkapalloseura. Seura on Nukulaelaesta, ja se pelaa maansa korkeimmalla sarjatasolla, A-divisioonassa. == Historia == Joukkueen nimi oli alun perin A-divisioonan joukkueelle Tavakisa ja B-divisioonan joukkueelle Young Kisa. Vuonna 1998 joukkuuet muuttivat nimensä Manu Laeva A:ksi ja Manu Laeva B:ksi. === Voitot: === * Tuvalu Knockout Cup: 1998 ja 2001. * Independence Cup for Outer Islands Teams: 2009 * Independence Cup: 2011 * Tuvalu Games: 2008,2009,2011 * Christmas Cup: 2012 == Lähteet == Luokka:Tuvalulaiset jalkapalloseurat Luokka:Vuonna 1980 perustetut urheiluseurat
Skyler Samuels

Skyler Rose Samuels (s. 14. huhtikuuta 1994 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan televisiosarjoissa The Gates, The Nine Lives of Chloe King, Scream Queens ja The Gifted. == Ura == Samuels esitti Gertrude "Gigi" Hollingsworthin roolin Disney Channelin televisiosarjassa Waverly Placen velhot ja esiintyi elokuvissa The Stepfather ja Furry Vengeance. Hän on esiintynyt myös ABC:n televisiosarjoissa The Gates ja The Nine Lives of Chloe King, jotka kuitenkin lopetettiin ensimmäisten tuotantokausien jälkeen. Samuels esiintyi American Horror Storyn neljännellä kaudella 4 jakson ajan. Hän esiintyi Mae Whitmanin ja Bella Thornen kanssa komediaelokuvassa The Duff vuonna 2015. Samana vuonna hän esitti Grace Gardnerin roolin Foxin televisiosarjassa Scream Queens. == Yksityiselämä == Skyler Samuels syntyi Los Angelesissa Kalifornian osavaltiossa. Samuelsin isä on USA:n liittovaltion sheriffi ja äiti käsikirjoittamattomien televisiosarjojen tuottaja. Hänellä on kolme veljeä ja yksi sisko. Samuels opiskelee markkinointia ja immateriaalioikeuksia Stanfordin yliopistossa. Hän piti puolen vuoden tauon opiskelustaan osallistuakseen Scream Queensin kuvauksiin ja palasi takaisin kouluun tammikuussa 2016. Hän on myös Kappa Alpha Theta -sisarkunnan jäsen. == Filmografia == === Elokuvat === Vuosi Nimi Rooli 2009 The Stepfather Beth Harding 2010 Karvaturrit vastakarvaan Amber 2014 Helicopter Mom Carrie 2015 The Duff Jess Harris 2018 Sharon 1.2.3. Sharon #3 === Televisiosarjat === Vuosi Nimi Rooli Jaksot 2004 Drake & Josh Ashley Blake ”Little Divas” 2005 Zackin ja Codyn viiden tähden elämää Brianna ”The Fairest of Them All” 2005 That’s So Raven Chrissy Collins ”Goin’ Hollywood” 2006 Love, Inc. Maureen ”Arrested Development” 2007–08 Waverly Placen velhot Gigi Hollingsworth 3 jaksoa 2010 The Gates Andie Bates 13 jaksoa 2011 The Nine Lives of Chloe King Chloe King 10 jaksoa 2014 American Horror Story: Freak Show Bonnie Lipton 4 jaksoa 2015 Scream Queens Grace Gardner 13 jaksoa 2017–2019 The Gifted Esme, Phoebe ja Sophie Frost == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1994 syntyneet Luokka:Elävät henkilöt
Maltan Valioliigan kausi 2015–2016

Maltan Valioliigan kausi 2015–2016 on järjestyksessään 101. Maltan Valioliigan kausi. Hallitsevana mestarina kauteen lähti Hibernians. Kauden päätteeksi Valletta FC voitti historiansa 23. mestaruuden. ==Joukkueet== *Balzan FC *Birkirkara FC *Floriana FC *Hibernians FC *Mosta FC *Naxxar Lions FC *Pembroke Athleta FC *Qormi FC *Sliema Wanderers FC *St. Andrews FC *Tarxien Rainbows FC *Valletta FC ==Sarjataulukko== ==Lähteet== Luokka:Maltan jalkapallosarjat Luokka:Jalkapallosarjojen kausi 2015–2016/2016
Pölkkyvehnä

Pölkkyvehnä (Triticum compactum tai Triticum aestivum subsp. compatum) on pienijyväinen, lyhyttähkäinen vehnälaji tai leipävehnän alalaji. Sitä viljeltiin Suomessa syysvehnänä paikoin vielä 1800-luvun lopulla, kunnes pitkätähkäisempi ja satoisampi ns. tavallinen syysvehnä syrjäytti sen. Pölkkyvehnää on viljelty aiemmin laajalti Euroopassa. == Lähteet == == Aiheesta muualla == * Suomen Lajitietokeskus: Pölkkyvehnä – Triticum aestivum subsp. compactum * Kassu – Kasvien suomenkieliset nimet: Pölkkyvehnä (Triticum compactum) * ITIS: Triticum compactum Luokka:Vehnät
Tamanuku

Tamanaku on tuvalulainen jalkapalloseura. Seura on Nukufetausta, ja se pelaa maansa korkeimmalla sarjatasolla, A-divisioonassa. Tamanaku on jaettu kahteen joukkueeseen; Tamanuku A ja Tamanuku B, jotka pelaavat nimiensä mukaisesti eri divisioonissa. Tamanuku tunnettiin aiemmin nimellä FC Teasi. === Voitot: === * Independence Cup: 2005 * National Bank of Tuvalu Cup: 2006,2011 * Tuvalu Knockout Cup: 1982 == Lähteet == Luokka:Tuvalulaiset jalkapalloseurat Luokka:Vuonna 1980 perustetut urheiluseurat
Tuukkalan kalmisto

Tuukkalan kalmisto on Tuukkalan kylässä noin viisi kilometriä Mikkelin rautatieasemalta etelään sijaitseva Savon merkittävin rautakautinen ja keskiaikainen kalmisto. Kalmiston hautojen on alun perin arveltu ajoittuvan 1000-luvulta 1200-luvulle, uusimpien radiohiiliajoitusten mukaan kalmiston haudat ajoittuvat 1200-luvun lopulta 1400-luvun alkuun. Kalmistossa on sekä polttohautoja että ruumishautoja. Kalmisto löydettiin vuonna 1886 kun paikalle tasoitettiin armeijan harjoittelukenttää Tuukkalaan perustettua 22. reservikomppanian kasarmia varten.Tietosanakirja (1909-1922), osa 9. Stambulov-Työaika : hakusana Tuukkalan kalmisto Kalmiston alueella on tehty kaivauksia ensimmäisen kerran 1886 J. R. Aspelinin johdolla jolloin löydetiin 42 hautaa ja sen jälkeen hautoja on löydetty lisää vuosina 1933, 1934, 1938 ja 2009. Haudoista on löydetty koristeltuja pukuja ja koruja. Pukulöytöjen perusteella rekonstruoitiin 1930-luvulla Tuukkalan muinaispuku vuonna 1889 tehdyn luonnoksen perusteella. Vuonna 1994 valmistunut Mikkelin seudun muinaispuku perustuu Tuukkalasta vuonna 1886 tehtyyn hautalöytöön joka on peräisin 1200-luvulta. Tuukkalan kalmistoalue on nykyään tasaista, avointa kenttää ja alueella on vuonna 1938 pystytetty muistokivi ja 1998 pystytetty Museoviraston opastaulu. Kalmiston alue on muinaismuistolain suojelema ja kaivaminen ja kivien siirtely on kiellettyä alueella. == Lähteet == == Aiheesta muualla == * Asiattomia vieraita Tuukkalan kalmistossa, Yle uutiset Mikkeli 15.8.2012 Luokka:Suomen rautakautiset muinaisjäännökset Luokka:Mikkelin maalaiskunta Luokka:Etelä-Savon historia
Mathew Hayman

Mathew Hayman (s. 20. huhtikuuta 1978 Camperdown) on australialainen maantiepyöräilijä, jolla on myös Alankomaiden kansalaisuus. Hän on ajajatyypiltään apuajaja ja yksipäiväisten kilpailujen erikoismies. Hayman aloitti ammattilaisuransa Rabobank-tallissa, jota hän edusti vuodet 2000–2009. Kausilla 2010–2013 hän ajoi Team Skyssa ja vuodesta 2014 Orica/Mitchelton- Scott-joukkueessa. Hän päätti ammattilaisuransa vuoden 2019 Tour Down Underiin. Hayman voitti Melbournen Kansainyhteisön kisoissa 2006 kultaa maantieajossa. Hän voitti Pariisi–Roubaix-suurklassikon 2016 kukistettuaan viiden miehen loppukirissä Roubaix'n velodromilla Tom Boonenin, Ian Stannardin, Sep Vanmarcken ja Edvald Boasson Hagenin. == Saavutuksia == Lähteet: Cyclingbase, Cycling Archives, Pro Cycling Stats ;1996 :Junioreiden MM-kilpailut, aika-ajossa hopeaa ;1997 :GP Stad Geel, voitto 1998 :Le Transalsace International (alle 23-v. kilpailu), 1. etapin voitto ;1999 :Maantieajon alle 23-v. Alankomaiden-mestaruus :Le Triptyque des Monts et Châteaux - Frasnes (alle 23-v. kilpailu), kokonaiskilpailun voitto :Tweedaagse van de Gaverstreek, kokonaiskilpailun ja 1. etapin voitto ;2001 :Challenge Mallorca, kokonaiskilpailun ja Manacor-Picafort-kilpailun voitto ;2005 :Sachsen-Tour, kokonaiskilpailun voitto ;2009 :Gent-Wevelgem, neljäs ;2011 :Omloop Het Nieuwsblad, kolmas :Pariisi–Bourges, voitto ;2012 :Pariisi–Roubaix, kahdeksas ;2013 :Dwars door Vlaanderen, kolmas ;2016 :Pariisi–Roubaix, voitto == Lähteet == Luokka:Australialaiset maantiepyöräilijät Luokka:Vuonna 1978 syntyneet Luokka:Elävät henkilöt
Albarracín

Albarracín (aragoniaksi Albarrazín) on kunta Aragoniassa Teruelin maakunnassa Espanjassa. Kunnan väkiluku oli vuonna 2019 noin 1025. Maurilaisia vaikutteita omaava Albarracín oli pienen islamilaisen valtion keskuspaikka 1012–1104. Albarracín on tullut tunnetuksi muun muassa Espanjan sisällissodan tapahtumapaikkana. == Kuvia == Tiedosto:Albarracín, Teruel, España, 2014-01-10, DD 160.JPG|Pinares de Rodeno Tiedosto:Albarracín, Teruel, España, 2014-01-10, DD 035.JPG|Albarracínin muurit ovat noin 1100-luvulta. Tiedosto:WLM14ES - 19062008 191311 ALB 0847 - .jpg|Castillo de Albarracín 800-luvulta. Tiedosto:Albarracín - Catedral - Lateral01.jpg|Katedraali valmistui vuonna 1600. Tiedosto:Albarracín 21.jpg|Albarracínin kaupungintalo. Tiedosto:Albarracín, Teruel, España, 2014-01-10, DD 066.JPG|Näkymä kylään. Tiedosto:Albarracín, Teruel, España, 2014-01-10, DD 083.JPG|Aukio Albarracínissa. Tiedosto:Albarracín, Teruel, España, 2014-01-10, DD 084.JPG|Katu Albarracínissa. == Lähteet == == Aiheesta muualla == * Luokka:Teruelin maakunnan kunnat
SaloSolar

SaloSolar on vuonna 2014 perustettu suomalainen aurinkopaneelien valmistaja. Aurinkopaneelien tuotannon se aloitti keväällä 2015. Yhtiön kotipaikka on Salo ja toimitusjohtaja Esa Areva. Yhtiön aurinkopaneelitehdas sijaitsee Salon Salorankadulla. SaloSolar kilpailee kiinalaisten valmistajien kanssa panostamalla automaatioon, jolloin työntekijöitä tarvitaan vähemmän. Vuosina 2015–2018 yhtiö investoi kahdeksan miljoonaa euroa itse kehittämäänsä automatisoituun tuotantolinjaan, jota se pyrkii myymään myös muille valmistajille. Tehtaan päätuote oli alkuvuonna 2016 kooltaan 1,6-neliömetrinen 265 watin aurinkopaneeli. ==Sisaryritys ja yhtiöiden referenssejä== SaloSolar kuuluu Solar Finland -konserniin, joka työllistää noin 40 työntekijää. Konsernin liikevaihto oli noin kymmenen miljoonaa euroa vuonna 2019. Aurinkopaneelien tuotannon osuus liikevaihdosta oli reilut kaksi miljoonaa euroa, ja paneeleita valmistui yli kuuden megawatin verran. Samaan yhtiöryppääseen kuuluu ja SaloSolarin myyntiyhtiönä toimii Esa ja Anu Arevan loppuvuonna 2012 perustama Areva Solar -osakeyhtiö. Tämä perheyritys on vaihtoehtoisten energiajärjestelmien kuten aurinkoenergialaitosten ja tuulivoimaloiden myyntiin, tuotantoon ja alan konsultointiin keskittynyt osakeyhtiö. Yhtiö tai sen sisaryritys on ollut toimittajana muun muassa seuraavissa suomalaisittain suurehkoissa aurinkoenergiahankkeissa: * Astrum- keskus, Salo (2013): 0,323 MWp. Oli vuoteen 2015 saakka Suomen suurin yksittäisen kohteen aurinkovoimahanke. * LähiTapiolan pääkonttori, Espoo (2015): 0,2 MWp, toteutettu SaloSolarin aurinkopaneelein. * Salon Energian 3 hehtaarin aurinkopuisto Salon lukion ja Salon kaupungin käyttöön, Salo, valmistelussa (noin 2016/2017), suuruusluokka pinta-alan perusteella 1–3 MWp, toteutetaan SaloSolarin aurinkopaneeleilla. ==Huomaa== SaloSolarin myyntiyhtiötä Areva Solar Oy:tä ei tule sekoittaa ranskalaisen ydinenergiakonserni Arevan vuosina 2010–2014 nimellä Areva Solar toimineeseen aurinkoenergialiiketoimintaan. ==Lähteet== Luokka:Suomalaiset aurinkoenergiayhtiöt Luokka:Salo
Luettelo tunnetuista nurmekselaisista

Tunnettuja Nurmeksessa syntyneitä tai asuneita henkilöitä: * Matti Calonius, apteekkari ja jääkäriliikkeen tukija * Karl Johan Mikael Collan, ministeri * P. J. Hannikainen, säveltäjä (s. 1854, Nurmes – k. 1924, Helsinki) * Jani Hartikainen, jalkapalloilija * Mikko Heikura, talonpoika, kunnallismies ja valtiopäivämies * Oiva Huttunen, ministeri * Seppo Huunonen, elokuva- ja teatteriohjaaja *Hannu Isotalo, diplomi-insinööri ja yritysjohtaja, vuorineuvos * Rauha Kejonen, kirjailija, kuvataiteilija * Lauri Kivinen, pesäpalloilija * Jouni Kortelainen, entinen yleisurheilija * Ilkka Laitinen, rajavartiolaitoksen apulaiskomentaja, entinen EU:n rajaturvallisuusviraston päällikkö * Kerttu Mustonen, sanoittaja * Katarina Naumanen, jalkapalloilija * Jaana Niemelä, kestävyysjuoksija * Pertti Pakarinen, lääkäri, kirjailija, "stressitohtori" * Urho Peltonen, keihäänheittäjä ja olympiamitalisti * Matti Pulkkinen, kirjailija * Erkki Reijonen, toimittaja, toimitusjohtaja ja suurlähettiläs. * Juho Reijonen, pappi ja kirjailija * Mika Rissanen, kirjailija * Asko Saatsi, kaupunginjohtaja 2012- * Tyko Sallinen, taidemaalari * Sam Sihvo, säveltäjä, sanoittaja ja jääkärivänrikki * Tarja Smura, Miss Suomi 1993 * Olga Temonen, näyttelijä (mm. Salatut elämät) * Sulo Albin Tervo, vuorineuvos * Olli Tiainen, Suomen sodan (1808–1809) maineikas sissipäällikkö * Kyllikki Tiensuu, teologian tohtori * Veikko Tiitinen, näyttelijä * Esa Timonen, entinen maaherra, ministeri ja kansanedustaja * Sakari Timonen, gynekologi * Henrik Ullgren, alueen talonpoikien edustaja Porvoon valtiopäivillä 1809 * Pertti Vainionpää, kaupunginjohtaja 1974-2012 * Petter Viiliäinen, talonpoika ja keksijä Luokka:Nurmes Nurmes
Munnar

Munnar on kaupunki Idukkin piirikunnassa Keralan osavaltiossa Etelä-Intiassa. Kaupunki sijaitsee 1 600 metrin korkeudella merenpinnasta. Alue alkoi kehittyä 1900-luvun taitteessa teen tuotannon myötä. == Lähteet == == Aiheesta muualla == Luokka:Keralan kaupungit
Α-Pyrrolidinopentiofenoni

α-Pyrrolidinopentiofenoni eli Alfa-PvP (myös α-Pyrrolidiinivalerofenoni) on synteettinen stimulantti ja muuntohuume joka kehitettiin 1960-luvulla. Ainetta kutsutaan toisinaan myös lempinimillä flakka tai gravel tai peukku, joka tulee aineen lyhenteestä PvP. Se on kemiallisesti sukua pyrovaleronille ja se on prolintaanin ketonianalogi. Alfa-PvP:n sivuvaikutukset ovat muiden psykostimulanttien kaltaisia. Näitä ovat esimerkiksi yliaktiivisuus, paranoia ja hallusinaatiot. Sen on raportoitu aiheuttaneen kuolemantapauksia yhdistettynä muihin huumeisiin, ja tämä on johtanut myös itsemurhiin. Alfa-PvP on myös aiheuttanut ainakin yhden kuolemantapauksen jossa ainetta on käytetty pentedronin kanssa, ja käyttäjä on kuollut tästä aiheutuneeseen sydämen vajaatoimintaan. == Katso myös == * Α-Pyrrolidinopentiotiofenoni == Lähteet == == Aiheesta muualla == *Lääkäri varoittaa petollisesta muuntohuumeesta Turun Sanomat 27.11.2014. Luokka:Pyrrolidinofenonit Luokka:Noradrenaliinin ja dopamiinin takaisinoton estäjät
Tuomiojärvi (Ylöjärvi)

Tuomiojärvi on Pirkanmaalla Ylöjärvellä Itä-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Tuomiojärvi on osa Aurejärven aluetta. == Maantietoa == Järven pituus on 850 metriä, leveys 750 metriä ja sen pinta-ala on 32 hehtaaria. Se sijaitsee kangasmaastossa olevassa painanteessa noin kaksi kilometriä Aurejärven kirkosta luoteeseen. Siihen laskee ympröivistä metsistä viisi suo-ojaa, joista yksi on Vehkoslammen laskuoja. Vesi vaihtuu järvessä suomalaisittain keskimääräistä nopeammin 91 vuorokaudessa. Tämä johtuu 6 km² valuma-alueen ja järven tilavuuden välisestä suhteesta. Järven oma laskuoja on Tuomarinoja, joka laskee kilometrin jälkeen Aurejärveen. Järvessä on vain yksi noin 100 metriä pitkä Tuomiosaari, joka on myös autio. Rantaviivan pituus on 3,2 kilometriä. Eteläranta on avosuota ja samoin on myös Raatolahti. Käkiniemellä on kaksi vapaa-ajan asuntoa ja viereisen kahden maatilan yhteydessä on kolmas. Niille johtaa tiet yhdystieltä 3350. == Vedenlaatu == Tuomiojärven vedenlaatua on tutkittu vuosina 1978 ja 2000 ja tämän perusteella sen vesi on selvästi heikompilaatuista kuin siihen laskevan Vehkoslammen vesi. Vesi on kirkasta, mutta väriltään hyvin ruskeaa. Veden humuspitoisuus on korkea ja happamuustaso on alhainen. Tuomiojärvi on lievsti rehevöitynyt järvi, mutta veden ravinnepitoisuudet ovat fosforin ja typen osalta olleet tällä tasolla jo 1970-luvulta saakka. Järven happipitoisuudet ovat tyydyttävällä tasolla. Joskus, kuten esimerkiksi talvella 1978, järven alusvedet lähellä pohjaa muuttuvat hapettomiksi. Silloin ravinteet liukenevat sedimenteista takaisin veteen ja järven sisäinen kuormitus käynnistyy. Toisina vuosina, kuten esimerkiksi alkutalvesta vuonna 2000, happitilanne on parempi. Happi kuitenkin kuluu humuspitoisessa vedessä ja happikato saattaa talven loppupuolella yllättää. Silloin koko järven vesimassa on hapetonta. Tuomiojärvi soveltuu virkistyskäyttöön välttävästi. == Lähteet == Luokka:Aurejärven alue Luokka:Kurun järvet
Vehkoslampi

Vehkoslampi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vehkoslampi on osa Aurejärven aluetta. == Maantietoa == Lammen pituus on 500 metriä, leveys 350 metriä ja sen pinta-ala on 12 hehtaaria. Se sijaitsee vajaa kolme kilometriä luoteeseen Aurejärven kirkosta Vilpusenkankaalla. Siihen laskee kahdeksan metsäojaa, jotka tuovat vettä kangasmaastossa olevilta pieniltä soilta. Lammen oma laskuoja laskee 400 metrin jälkeen Tuomiojärveen, joka laskee vuorostaan Aurejärveen. Pienestä valuma-alueesta johtuu, että vesi viipyy lammessa melko pitkään eli 165 vuorokautta (lähes puoli vuotta). Lammen erikoisuus on 140 metriä pitkä niemi, joka jakaa lammesta erilleen kapeasuisen lahden. Rantaviivan pituus on 1,8 kilometriä. Sen rannat ovat kangasmetsää lukuun ottamatta länsipäässä olevia soistuneita metsiä. Lammen ympäristössä sijaitsee kaksi maatilaa ja rannalle on rakennettu vain kaksi vapaa-ajan asuntoa. Niille johtaa tiet yhdystieltä 3350. == Vedenlaatu == Lammesta ei ole saatavilla tutkittua tietoa. Tuomiojärven veden tutkimuksien raportissa kuitenkin mainitaan, että Vehkoslammessa oli parempi vesi kuin Tuomiojärvessä. == Lähteet == Luokka:Aurejärven alue Luokka:Kurun järvet
Monganlampi (Ylöjärvi)

Monganlampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Monganlampi on osa Aurejärven aluetta. == Maantietoa == Lammen pituus on 900 metriä, leveys 150 metriä ja sen pinta-ala on 7,8 hehtaaria. Se sijaitsee Aurejärven luoteisrannan tuntumassa. Siihen laskee kolme metsä- tai suo-ojaa ja sen oma laskuoja laskee 250 metrin jälkeen Aurejärven Lautakodanlahdessa olevaan avosuohon. Veden laskennallinen viipymä lammessa oli noin 300 vuorokautta. Sen rantaviivan pituus on 2 kilometriä ja se on lähes kauttaaltaan soistunutta metsää. Lampi on autio eikä sille johda teitä. Noin 100 metrin päässä sitä ohittavalta, Lassilaan johtavalta, tieltä tulee rantaan kävelypolku. == Vedenlaatu == Monganlammen vedenlaatua on tutkittu vuonna 1990. Vesi on soiden vuoksi hapanta ja ruskeaa sekä sen humuspitoisuus on suuri. Vesi on kuitenkin kirkasta. Lammen rehevöityminen on vähäistä. Typen pitoisuudet (noin 460 mikrogrammaa litraa kohti eli 460 µg/l) ovat suomalaiselle järvelle normaalitasoa ja fosforin pitoisuudet ( noin 25 µg/l) ovat vain hieman koholla. Vesinäytteet on otettu, kun järven syystäyskierto oli jo alkanut. Pintavesissä happipitoisuudet olivatkin hyvät, mutta pohjan lähellä happipitoisuudet olivat alhaiset. Tämä ennusti talven tilanteesta vaikeamman ja happivaje oli mahdollisesti ollut tuntuvampi, mutta sen selvittäminen olisi vaatnut lisätutkimuksia. Monganlampi soveltuu virkistyskäyttöön tyydyttävästi. == Lähteet == Luokka:Aurejärven alue Luokka:Kurun järvet
Mustalahti (Ahlainen)

Mustalahti on kluuvijärvi ja entinen merenlahti Ahlaisissa Porissa Satakunnassa.Perttula 1995: 3. Se on osa Pooskerin saariston Natura 2000 -suojelualuetta. Metsähallituksen hallinnassa olevat osat Natura-alueesta ovat osa Selkämeren kansallispuistoa.Vilén 2012: 3. Mustalahti oli 1990- ja 2010-luvulla osa Ahlaistenjoen eli Eteläjoen suistoa ja luettiin Karvianjoen vesistöalueeseen.Perttula 1995: 3. 1990- ja 2010-luvuilla se muodosti maankohoamisen seurauksena merestä erilleen kuroutuneen järvimäisen altaan eli kluuvijärven.Vilén 2012: 5. 1990- ja 2010-luvuilla sitä yhdistivät Ahlaistenjokeen Skatanjuopa ja Dragsandinoja.Perttula 1995: kartta 2.Vilén 2012: kartta 1. Meriveden ollessa korkealla Mustalahteen pääsi suolaista vettä vielä ainakin 1990-luvulla sekä Skatanjuopaa pitkin että pohjoisesta lahden entisen, maatuneen suun kautta Svartviikinlahden suunnasta. Dragsandinojasta kaakosta lahteen tuli ainakin vielä 1990-luvulla myös ravinteikasta jokivettä.Perttula 1995: 5. Vielä 1970-luvulla Mustalahti oli pohjoisessa avovesiyhteydessä mereen Lanskatanlahden pohjukassa. Isonjaon täydennyksen kartoissa vuosilta 1905-1906 lisäksi myös sekä nykyisen Dragsandinojan että Skatanjuovan kohdalle muodostuivat vielä kapeat salmet. 1910-luvulla eteläisin salmi nykyisen Dragsandinojan kohdalla oli jo maatumassa umpeen. ==Lähteet== * * ===Viitteet=== ==Aiheesta muualla== * Luokka:Suomen lahdet Luokka:Merikarvianjoen alaosan alue Luokka:Selkämeren kansallispuisto Luokka:Porin luonto Luokka:Ahlainen
Lakon ja Herban boksi

Lakon ja Herban BOKSI oli suomalainen Subilla esitetty televisiosarja, jossa YouTubesta tunnetut Eric "Lakko" Savolainen ja Juuso "Herbalisti" Karikuusi tapasivat julkisuuden henkilöitä ja pelasivat erilaisia videopelejä.Lakon ja Herban BOKSI mtv.fi Ohjelmaa varten tehtiin myös mobiilipeli Sansa the Cat, joka julkaistiin ilmaiseksi Androidille.Sansa The Cat Google Play Ohjelmaa kuvattiin yksi tuotantokausi, joka esitettiin kesällä 2016. == Jaksot == Jakso Esitetty Vieraat Pelit 1\. 6.4.2016 Kasmir Sami Järvi Forza Horizon 2 Quantum Break 2\. 13.4.2016 Jari Litmanen Musta Barbaari Prinssi Jusuf Rocket League FIFA 16 3\. 20.4.2016 Jaakko Saariluoma Mansikkka Mariieveronica Tetris Donkey Kong Mario Kart 64 4\. 27.4.2016 Krista Siegfrids Juho Nummela Sami Harmaala Wii Fit Gang Beasts 5\. 4.5.2016 Jarppi Leppälä HP Parviainen Mmiisas Skate 3 Dance Central Spotlight 6\. 11.5.2016 Diandra Flores Roope Salminen Erkku Lawson Sasu Paakkunainen Badland Goat Simulator 7\. 18.5.2016 STIG Niko Saarinen Battlefield 4 Crash Team Racing 8\. 25.5.2016 Krisse Salminen Soikku Mölkky Plants vs. Zombies: Garden Warfare 2 9\. 1.6.2016 Viivi Pumpanen Eero Ettala Tony Hawk's Pro Skater 4 Trials Fusion 10\. 8.6.2016 Robin RudiRok SpeedRunners SingStar == Ohjelma == Lakon ja Herban BOKSIssa Lakko ja Herba tapasivat julkisuuden henkilöitä ja pelasivat heidän kanssaan erilaisia pelejä yleensä joko Kampissa tai studiossa, joka oli leikkisästi nimetty Helsingin keskustan "hikiseksi kellariksi". Ohjelmassa keskeisessä osassa oli myös someseinä, jonne katsojat pystyivät laittamaan kuvia ja viestejä, joista Lakko ja Herba valitsivat jokaisessa jaksossa parhaan ja antoivat jaksosta toiseen vaihdelleen palkinnon. === Sansa The Cat === Ohjelmaa varten tehtiin oma mobiilipeli, Sansa The Cat, jossa pääosassa oli Herban kissa Sansa.Kuva: Suomalaistubettajan Sansa-kissa hurmaa netissä – suloinen kuin Karvinen! mtv.fi Sansa The Cat on sivultapäin kuvattu tasohyppelypeli, jossa väistellään jatkuvasti muuttuvia esteitä. Ohjelman vieraat pelasivat peliä ja lopuksi heidän huipputuloksensa merkittiin sitä varten tehdylle pistetaulukolle. Sija Pelaaja Pisteet 1 Eero Ettala 88 2 Jarppi & HP 62 3 Soikku 61 4 Sami Järvi 60 5 Kasmir 50 6 Justimus 46 7 Robin 43 8 Mariieveronica & Mansikkka 43 9 STIG 35 10 Kolina-kollektiivi 35 11 RudiRok 32 12 Mmiisas 32 13 Musta Barbaari & Prinssi Jusuf 27 14 Krisse Salminen 25 15 Krista Siegfrids 24 16 Niko Saarinen 22 17 Diandra 21 18 Jaakko Saariluoma 18 19 Viivi Pumpanen 13 == Lähteet == Luokka:2010-luvun suomalaiset televisiosarjat Luokka:MTV Subin televisio- ohjelmat Luokka:Viihdeohjelmat
Danny Willett

Daniel John Willett (s. 3. lokakuuta 1987 Sheffield) on englantilainen golfammattilainen. Willett siirtyi ammattilaiseksi vuonna 2008. Hän on 180 senttimetriä pitkä ja painaa 77 kilogrammaa.http://www.pgatour.com/players/player.32139.danny- willett.html/profile Willett oli amatööriurallaan parhaimmillaan maailmanlistan kärjessä.http://www.mtv.fi/sport/muut- lajit/golf/artikkeli/golfin-masters-titteli-pitkasta-aikaa- brittipelaajalle/5835958 Vuonna 2008 hän siirtyi ammattilaiseksi. Huhtikuussa 2016 Willett voitti Masters Tournamentin, joka oli hänen uransa ensimmäinen major-voitto ja myös ensimmäinen voitto PGA Tourilla. Voitettuaan Master Tournamentin Willettistä tuli ensimmäinen kyseisen turnauksen voittanut eurooppalainen 17 vuoteen ja ensimmäinen englantilainen 20 vuoteen.http://www.mtv.fi/sport/muut-lajit/golf/artikkeli/golfin-masters- titteli-pitkasta-aikaa-brittipelaajalle/5835958 Ensimmäisen voittonsa European Tourilla Willett saavutti kesäkuussa 2012 Saksasta. == Lähteet == Luokka:Englantilaiset golfaajat Luokka:Vuonna 1987 syntyneet Luokka:Elävät henkilöt
Foliointi

Foliointi on tekniikka, jossa painotuotteen pintaan kiinnitetään metalli- tai värikalvo tai kalvon osia lämmön ja puristuksen avulla. Foliointiin soveltuvia laitteita ovat esimerkiksi kohopainokoneet ja laakastanssit. On yleistä, että foliointiyksikkö on liitetty osaksi kapearainaista fleksopainokonetta. Selektiivinen foliointi tehdään muotoonkaiverretun laatan avulla. Laatta voidaan valmistaa syövyttämällä, mekaanisesti jyrsimällä, tai laserkaivertamalla. Foliointimateriaali rakentuu kantokalvosta, folioinnille kiillon ja värin antavasta materiaalista, sekä lämmitettäessä sulavasta liimasta. Foliointia käytetään esimerkiksi kirjojen kansigrafiikoissa ja pakkaustekniikassa. Sitä pidetään tehokkaana keinona parantaa tuotteen erottuvuutta ja laatuvaikutelmaa. Foliointi voidaan myös yhdistää preeglaukseen, jolloin lopputulos on folioitu kohokuvio. Hologrammeja voidaan kiinnittää samalla menetelmällä kuin tasaväristä foliota. == Lähteet == Luokka:Kirjapainotaito Luokka:Pakkaustekniikka
Ken Climo

Ken "The Champ" Climo (s. 27. maaliskuuta 1968 Clearwater, Florida) on yhdysvaltalainen frisbeegolfaaja, jota pidetään lajinsa historian parhaana pelaajana. Climon ura alkoi vuonna 1987.http://www.pdga.com/player/4297/history Hän on saavuttanut urallaan 12 maailmanmestaruutta vuosina 1990–1998, 2000, 2002 ja 2006 ja on tällöin maailmanmestaruuksilla mitattuna lajin historian menestynein urheilija. Yhdysvaltain-mestaruuskilpailut Climo on voittanut viidesti vuosina 1999, 2000, 2002, 2004 ja 2007. Vuonna 2007 hän voitti myös Tampereella järjestetyn European Openin. Climo on suunnitellut yhdessä Innova Discsin kanssa oman frisbeegolfkiekkosarjan. == Lähteet == Luokka:Yhdysvaltalaiset frisbeegolfaajat Luokka:Vuonna 1968 syntyneet Luokka:Elävät henkilöt
Eeva Matinolli

Eeva Liisa Matinolli (o.s. Nieminen, 9. helmikuuta 1930 Vesilahti – 26. maaliskuuta 2016 Turku) oli suomalainen opettaja ja paikallishistorioitsija. Hän valmistui filosofian maisteriksi 1956 ja hänelle myönnettiin kouluneuvoksen arvonimi 1992.Muistokirjoitus: Tarmokas kieli- ja musiikkilukion kehittäjä, Helsingin Sanomat 11.4.2016 s. B16 Matinolli toimi opettajana Turussa, vuodesta 1957 Puolalan yhteislyseossa, jonka rehtorina hän toimi vuosina 1969-1993. Hän opetti historiaa, yhteiskuntaoppia ja kansantaloustiedettä. Hän toimi myös näiden aineiden sensorina Ylioppilastutkintolautakunnan alaisuudessa. Eeva Matinolli oli ratkaiseva henkilö musiikin erikoislukiota perustettaessa 1980-luvulla järjestäessään lupa-asioita hallintokoneistossa. Hän jäi eläkkeelle 1993. Eeva Matinolli oli naimisissa historiantutkija, filosofian tohtori Eero Matinollin kanssa. ==Julkaisut== * Heikki Koskenniemi, Eeva Matinolli, Asko Timonen: Henrici Gabrielis Porthan Opera omnia. 9. edidit Porthan-seura; nonam partem edendam curaverunt. Turku; Porthan-seura: 1993 ISBN 951-96877-0-X. * Kaarlo Jäntere, Eeva Matinolli: Naantalin historia. 2, Kaupunki ja seurakunta luostariajan lopusta Suomen sotaan. Turku: Historiatoimikunta, 1959. * Eeva Matinolli (toim.): Rymättylän historia. Jacob Christopherson Stenklyftin kartat. 1.2, Rymättylässä 1644: Rymättylän kunta 2002 ISBN 952-91-5317-1. * Pentti Koivunen, Eeva Matinolli: Rymättylän historia. 1, Esihistoria ja Ruotsin vallan aika. Rymättylä: Rymättylän kunta 1982 ISBN 951-99366-3-7. * Lennart Saari, Eeva Matinolli, Marja Kalske: Rymättylän historia. 2, 1, Luonto, 1800- ja 1900-luvut, murre. Rymättylän kunta 2000 * Eeva Matinolli: Rymättylän historia. 2, 2, Kyläkuvaukset, tilanhaltijaluettelo, käytetyt lähteet, hakemistot. Rymättylä: Rymättylän kunta 2001 ISBN 951-99366-4-5. * Eeva ja Kyllikki Matinolli: Tyrnävän seurakunnan historia. Tyrnävä: Tyrnävän seurakunta, 1989 ISBN 952-90-1439-2. == Lähteet == Luokka:Suomalaiset opettajat Luokka:Suomalaiset historioitsijat‎ Luokka:Vuonna 1930 syntyneet Luokka:Vuonna 2016 kuolleet
Fernando Liñán

Fernando Liñán Rodríguez (s. 31. heinäkuuta 1986 Granada, Espanjahttp://www.zerozero.pt/jogador.php?id=477983&search;=1) on espanjalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan keskikenttäpelaaja. Liñán on Granadan kasvatti. Hän ei kuitenkaan pelannut yhtään ottelua seuran edustusjoukkueessa. Vuonna 2008 Liñán siirtyi Granadan B-joukkueesta Arenas de Armillaan. Vuodet 2009–2014 hän edusti UD Maracenaa. Vuonna 2014 Liñán siirtyi CD Huétor Tájariin, jossa hän pelasi vajaan vuoden. Heinäkuussa 2015 Liñán solmi sopimuksen Nelosessa pelanneen FC Legirus Interin kanssa. Hän pelasi seurassa loppukauden aikana yhdeksän sarjaottelua tehden viisi maalia.http://www.fc- legirusinter.com/teams/first-team/players/player/3-overalstats/5-first- team/135-fernando-li-an-rodriguez Huhtikuussa 2016 Liñán siirtyi Veikkausliigan PK-35 Vantaahan. ==Lähteet== Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Laktoperoksidaasi

Laktoperoksidaasi on entsyymi, joka hapettaa useita inorgaanisia ja orgaanisia substraatteja vetyperoksidin avulla. Sitä esiintyy useiden nisäkkäiden maidossa, syljessä ja kyynelissä, joissa se toimii antibakteerisena aineena. == Rakenne ja toiminta == Laktoperoksidaasi on molekyylimassaltaan 78 kDa oleva entsyymi ja on glykoproteiini. Yhdiste vaatii toimiakseen koentsyymikseen hemiryhmän ja kalsiumioneja. Laktoperoksidaasi on emäksinen entsyymi ja sen isoelektrinen piste on 9-10\. Lehmän maidossa laktoperoksidaasin pitoisuus on 30 mg/l. Laktoperoksidaasi on aktiivinen erityisesti gramnegatiivisia bakteereja vastaan. Sen antibakteeriset ominaisuudet perustuvat sen kykyyn hapettaa tiosyanaatti-ioneja hypotiosyanaateiksi, bromideja hypobromiiteiksi ja jodideja hypojodiiteiksi. Hapettimena entsyymi käyttää vetyperoksidia, joka pelkistyy vedeksi. Nämä hapettumistuotteet ovat hyvin reaktiivisia ja aiheuttavat soluseinän rikkoutumisen. Tämä estää bakteerien kasvun tai tappaa ne. Laktoperoksidaasilla on tärkeä rooli maidon säilymisessä. Entsyymi hapettaa myös useita orgaanisia yhdisteitä esimerkiksi fenoleja. Entsyymi denaturoituu kuumennettaessa yli 70 °C:n lämpötilaan, mutta sietää hyvin happamia olosuhteita ja proteolysoivien entsyymien vaikutusta.Rolf Jost: Milk and Dairy Products, Ullmann's Encyclopedia of Industrial Chemistry, John Wiley & Sons, New York, 2007. Viitattu 11.4.2016Charlotte Horsmans Poulsen, Karsten M. Kragh, Jens Frisbak Sorensen, Catherine Grassin, Marga Herweijer, Jan Wilms, André de Roos & Jorn Borch Soe: Enzymes, 3. Food Application, Ullmann's Encyclopedia of Industrial Chemistry, John Wiley & Sons, New York, 2008. Viitattu 11.4.2016 Laktoperoksidaasi voidaan erottaa maidosta käyttämällä kationisia eli positiivisesti varautuneita ioninvaihtohartseja. Entsyymiä voidaan lisätä suuvesiin ja hammastahnoihin bakteereja tappavaksi aineeksi sekä piilolinssien puhdistusnesteisiin. == Lähteet == Luokka:Oksidoreduktaasit
Play (Jüri Pootsmannin kappale)

Play () on virolaisen laulajan Jüri Pootsmannin kappale, jolla hän edusti Viroa vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Fred Krieger, Vallo Kikas ja Viroa vuoden 2015 Eurovision laulukilpailussa yhdessä Elina Bornin kanssa edustanut Stig Rästa.http://www.eurovision.tv/page/history/year/participant- profile/?song=33623 Pootsmann voitti kappaleellaan Eesti Laul -kilpailun maaliskuussa 2016 ja pääsi näin ollen edustamaan Viron edustajaksi saman vuoden Eurovision laulukilpailuun.http://www.eurovision.tv/page/history/year/participant- profile/?song=33623 Kappale kilpaili kilpailun ensimmäisessä semifinaalissa, jossa se sai 24 pistettä jääden sijalle 18 eli viimeiseksi, eikä täten päässyt finaaliin. == Lähteet == Luokka:Viron euroviisuedustuskappaleet Luokka:Vuoden 2016 euroviisuedustuskappaleet
J’ai cherché

J’ai cherché () on ranskalais-israelilaisen laulajan Amirin kappale, jolla hän edusti Ranskaa vuoden 2016 Eurovision laulukilpailussa Tukholmassa. Kappaleen ovat säveltäneet Amir itse, Johan Errami sekä Nazim Khaled ja sanoittaneet Amir ja Khaled.http://www.eurovision.tv/page/history/year/participant- profile/?song=33453 Kappale valittiin Ranskan euroviisuedustajaksi helmikuussa 2016.http://www.eurovision.tv/page/news?id=amir_haddad_is_the_french_choice_for_stockholm Se selviytyi suoraan finaaliin Ranskan ollessa yksi suurimmista rahoittajamaista. Siellä kappale keräsi 257 pistettä ja sijoittui kuudenneksi. == Lähteet == Luokka:Ranskan euroviisuedustuskappaleet Luokka:Vuoden 2016 euroviisuedustuskappaleet
Tarzanin legenda (elokuva)

Tarzanin legenda () on vuonna 2016 ensi-iltansa saanut yhdysvaltalainen toimintaseikkailuelokuva. Edgar Rice Burroughsin luomaan Tarzaniin perustuvan elokuvan ohjasi David Yates ja käsikirjoitti Adam Cozad sekä Craig Brewer. Pääosassa esiintyvät Alexander Skarsgård, Samuel L. Jackson, Margot Robbie, Djimon Hounsou, Jim Broadbent ja Christoph Waltz. ==Näyttelijät== ==Tuotanto== ===Roolitus=== Tarzanin rooliin kaavailtiin useita näyttelijöitä. 12. elokuuta 2012 uimari Michael Phelpsiä oli veikattiin rooliin, joka olisi ollut hänen ensimmäisen elokuvaroolinsa.Michael Phelps tipped as Tarzan in Brit director's film theweek.co.uk 12.8.2012 Viitattu 11.4.2016 Myöhemmin marraskuussa 2012 tuottajat olivat pitäneet mahdollisena roolittaa Tom Hardy, Henry Cavill tai Charlie Hunnam Tarzaniksi.Exclusive: David Yates Committing to Tarzan at Warner Bros. vulture.com 7.11.2012 Viitattu 11.4.2016 Lopulta ohjaaja Yatesin vaihtoehto Alexander Skarsgård tuli valituksi nimirooliin.Alexander Skarsgard swings into ‘Tarzan’ frontrunner variety.com 14.11.2012 Viitattu 11.4.2016 ===Kuvaukset=== Pääkuvaukset aloitettiin 30. kesäkuuta 2014 Leavesden StudiosillaWarner Bros. to Expand Leavesden Studios as ‘Tarzan’ Starts Filming variety.com 30.6.2014 Viitattu 11.4.2016 ja ne saatiin päätökseen samana vuonna 3. lokakuuta. ==Lähteet== == Aiheesta muualla == * Luokka:Vuoden 2016 yhdysvaltalaiset elokuvat Luokka:Tarzan-elokuvat Luokka:Yhdysvaltalaiset toimintaelokuvat Luokka:Yhdysvaltalaiset fantasiaelokuvat Luokka:3D-elokuvat Luokka:IMAX-elokuvat Luokka:Elokuvat eläimistä Luokka:Fantasiatoimintaelokuvat Luokka:Warner Brosin elokuvat
Luettelo Yhdistyneen kuningaskunnan rautatieasemista

Tämä on luettelo Yhdistyneen kuningaskunnan rautatieasemista. Luetteloon eivät sisälly asemat, joita käyttävät vain muut raideliikenteen muodot, kuten metrot. __NOTOC__ == Lähteet == * * *
Leikkaus (kirurgia)

Leikkaus, myös operaatio, on kirurginen toimenpide, jossa esimerkiksi poistetaan sairas kudos tai korjataan tapaturman aiheuttamia vaurioita. Muita leikkaustyyppejä ovat esimerkiksi keisarileikkaus, laihdutusleikkaus ja vasektomia. Yhdysvalloissa lääkärijärjestö American Medical Association tutki muun muassa leikkausinfektioiden yleisyyttä julkisissa ja yksityisten sairaaloiden suhteessa suurella potilasmäärällä. Todettiin, että sairaalan siirryttyä yksityisten pääomasijoittajien omistukseen hoitovirheet ja kirurgiset komplikaatiot lisääntyivät. Erityisesti leikkausinfektioiden määrä kasvoi huomattavasti, jopa kaksinkertaiseksi. Mahdollisena syynä pidetään henkilökunnan vähenemistä, mutta syy-seuraussuhdetta ei suoraan voi tutkimuksesta päätellä eikä kuolleisuus kuitenkaan kasvanut merkittävästi. ==Lähteet== *
Annukka Mallat

Annukka Mallat (s. 19. toukokuuta 1974 Lahti) on suomalainen ampumahiihtäjä. Hän kuului Suomen viestijoukkueeseen, joka sijoittui maailmancupissa kolmanneksi vuonna 1999 Lake Placidissa. Hän voitti 15 kilometrin matkalla Suomen mestaruuden vuonna 2000, ja useita mestaruuksia nuorten sarjoissa. == Lähteet == Luokka:Suomalaiset ampumahiihtäjät Luokka:Vuonna 1974 syntyneet Luokka:Elävät henkilöt